sp. č.: RUŠS-KE-OU-2023/0261

Regionálny úrad školskej správy v Košiciach vyhlasuje dňom 17. apríla 2023 podľa § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“) a podľa § 5 zákona č. 552/2003 Z. z. o výkone práce vo verejnom záujme v znení neskorších predpisov (ďalej len „zákon č. 552/2003 Z. z.)

**výberové konanie**

na obsadenie miesta riaditeľa/-ky

**Centra poradenstva a prevencie**

**Karpatská 8**

**040 01 Košice**

**Predpoklady na výkon pracovnej činnosti vedúceho odborného zamestnanca**

podľa § 9 ods. 1 písm. a), b), c) a d) v súlade s § 39 ods. 3 písm. a), b) a c) zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z. z.“):

* kvalifikačné predpoklady na výkon pracovnej činnosti v príslušnej kategórii odborného zamestnanca,
* podmienky zaradenia do kariérového stupňa samostatný odborný zamestnanec,
* podmienky získania profesijných kompetencií potrebných na výkon činnosti vedúceho odborného zamestnanca,
* bezúhonnosť,
* zdravotná spôsobilosť,
* ovládanie štátneho jazyka.

**Zoznam požadovaných dokladov:**

* žiadosť o účasť vo výberovom konaní,
* štruktúrovaný profesijný životopis,
* overené kópie dokladov o vzdelaní podľa § 39 ods. 3 zákona č. 138/2019 Z. z.,
* potvrdenie o dĺžke odbornej činnosti preukazujúce najmenej päť rokov odbornej činnosti podľa § 3 ods. 5 zákona č. 596/2003 Z. z.,
* potvrdenie o zdravotnej spôsobilosti v zmysle § 16 zákona č. 138/2019 Z. z.,
* písomný návrh koncepcie rozvoja školského zariadenia podľa § 4 ods. 1 zákona č. 596/2003 Z. z. (odporúčame postupovať v zmysle Metodiky stratégie inštitucionálneho rozvoja) <https://vudpap.sk/wp-content/uploads/2022/06/Metodika-Strategie-institucionalneho-rozvoja-v1.03.pdf>
* čestné vyhlásenie o neodvolaní z funkcie riaditeľa podľa § 3 ods. 7 písm. a), c) a e) a ods. 8 písm. c) zákona č. 596/2003 Z. z.,
* čestné vyhlásenie podľa § 15a ods. 7 zákona č. 138/2019 Z. z. o bezúhonnosti, skutočnosti, že voči uchádzačovi nie je vznesené obvinenie a skutočnosti, že na jeho osobu nie je podaná obžaloba.

Žiadosť o účasť vo výberovom konaní je potrebné doručiť v termíne **do 09. mája 2023** na adresu:

**Regionálny úrad školskej správy v Košiciach**

**Zádielska 1222/1, 040 33 Košice**

v zalepenej obálke s uvedením adresy odosielateľa a s označením: **„Výberové konanie – Centrum poradenstva a prevencie, Karpatská 8, 040 01 Košice – NEOTVÁRAŤ“.**

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Žiadosti o účasť vo výberovom konaní zaslané po termíne nebudú zaradené do výberového konania. Rozhodujúci je dátum podania na poštovej pečiatke, resp. na prezentačnej pečiatke Regionálneho úradu školskej správy v Košiciach. Prihláseným uchádzačom, ktorí splnia požadované podmienky, bude písomne oznámený termín a miesto konania výberového konania.

Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Ďalšie informácie o spracúvaní osobných údajov sú zverejnené na webovom sídle prevádzkovateľa <https://www.russ-ke.sk/>.

Základná zložka mzdy je na úrovni 7. platovej triedy, pracovnej triedy 2 a riadiaceho príplatku v zmysle § 8 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

Ing. Peter Kutrucz, v. r.

riaditeľ